CELEX: 22021D1946
Language: el
Date: 2021-09-28 00:00:00
Title: Απόφαση αριθ. 1/2021 της ειδικής επιτροπής που συστάθηκε δυνάμει του άρθρου 8 παράγραφος 1 στοιχείο ιζ) της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, της 28ης Σεπτεμβρίου 2021 όσον αφορά την παράταση της περιόδου που αναφέρεται στο άρθρο 540 παράγραφος 3 κατά τη διάρκεια της οποίας είναι δυνατή η ανταλλαγή προφίλ DNA και δακτυλοσκοπικών δεδομένων με το Ηνωμένο Βασίλειο (2021/1946) (Σύμφωνα με τον κανόνα 9 παράγραφος 2 του παραρτήματος 1 της συμφωνίας εμπορίου και συνεργασίας, η Γραμματεία καταγράφει κάθε απόφαση ή σύσταση με αύξοντα αριθμό και με αναφορά στην ημερομηνία έκδοσής της.)

10.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 397/32
               
            
         ΑΠΟΦΑΣΗ αριθ. 1/2021 ΤΗΣ ΕΙΔΙΚΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΔΥΝΑΜΕΙ ΤΟΥ ΑΡΘΡΟΥ 8 ΠΑΡΑΓΡΑΦΟΣ 1 ΣΤΟΙΧΕΙΟ ΙΖ) ΤΗΣ ΣΥΜΦΩΝΙΑΣ ΕΜΠΟΡΙΟΥ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ, ΑΦΕΝΟΣ, ΚΑΙ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ, ΑΦΕΤΕΡΟΥ,
         της 28ης Σεπτεμβρίου 2021
         όσον αφορά την παράταση της περιόδου που αναφέρεται στο άρθρο 540 παράγραφος 3 κατά τη διάρκεια της οποίας είναι δυνατή η ανταλλαγή προφίλ DNA και δακτυλοσκοπικών δεδομένων με το Ηνωμένο Βασίλειο (2021/1946) (1)
         
         Η ΕΙΔΙΚΗ ΕΠΙΤΡΟΠΗ ΓΙΑ ΤΗ ΣΥΝΕΡΓΑΣΙΑ ΣΤΟΝ ΤΟΜΕΑ ΕΠΙΒΟΛΗΣ ΤΟΥ ΝΟΜΟΥ ΚΑΙ ΓΙΑ ΤΗ ΔΙΚΑΣΤΙΚΗ ΣΥΝΕΡΓΑΣΙΑ,
         Έχοντας υπόψη τη συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (στο εξής: συμφωνία εμπορίου και συνεργασίας), και ιδίως το άρθρο 540 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η συμφωνία εμπορίου και συνεργασίας υπεγράφη στις 30 Δεκεμβρίου 2020, εφαρμόστηκε προσωρινά από την 1η Ιανουαρίου 2021 και τέθηκε σε ισχύ την 1η Μαΐου 2021.
                  
               
                     (2)
                  
                  
                     Σύμφωνα με το άρθρο 540 παράγραφος 3 της συμφωνίας εμπορίου και συνεργασίας, τα συμβαλλόμενα μέρη συμφώνησαν ότι τα κράτη μέλη δύνανται να παρέχουν στο Ηνωμένο Βασίλειο δεδομένα προσωπικού χαρακτήρα, όπως αναφέρεται στα άρθρα 530, 531, 534 και 536 έως την ημερομηνία ή τις ημερομηνίες που ορίζονται από την Ένωση σύμφωνα με άρθρο 540 παράγραφος 2, αλλά όχι περισσότερο από εννέα μήνες μετά την έναρξη ισχύος της συμφωνίας εμπορίου και συνεργασίας. Η ειδική επιτροπή για τη συνεργασία στον τομέα επιβολής του νόμου και για τη δικαστική συνεργασία δύναται να παρατείνει την εν λόγω περίοδο άπαξ κατά εννέα μήνες το πολύ.
                  
               
                     (3)
                  
                  
                     Οι αξιολογήσεις που απαιτούνται βάσει του άρθρου 540 δεν θα ολοκληρωθούν έως τις 30 Σεπτεμβρίου 2021. Για να μπορέσουν τα κράτη μέλη να συνεχίσουν να παρέχουν στο Ηνωμένο Βασίλειο δεδομένα προσωπικού χαρακτήρα όπως αναφέρεται στα άρθρα 530, 531, 534 και 536 από την 1η Οκτωβρίου 2021 κι έπειτα, έως ότου ολοκληρωθούν οι αξιολογήσεις, είναι σκόπιμο η ειδική επιτροπή για την επιβολή του νόμου και τη δικαστική συνεργασία να παρατείνει την περίοδο που προβλέπεται στο άρθρο 540 παράγραφος 3 κατά εννέα μήνες έως τις 30 Ιουνίου 2022.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η περίοδος κατά την οποία τα κράτη μέλη μπορούν να συνεχίσουν να παρέχουν στο Ηνωμένο Βασίλειο δεδομένα προσωπικού χαρακτήρα όπως αναφέρεται στα άρθρα 530, 531 και 534 της συμφωνίας εμπορίου και συνεργασίας και να παρέχουν στο Ηνωμένο Βασίλειο περαιτέρω διαθέσιμα δεδομένα προσωπικού χαρακτήρα και άλλες πληροφορίες, όπως αναφέρεται στο άρθρο 536 της συμφωνίας εμπορίου και συνεργασίας, παρατείνεται έως τις 30 Ιουνίου 2022.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες και Λονδίνο, 28 Σεπτεμβρίου 2021.
            
               Για την ειδική επιτροπή για τη συνεργασία στον τομέα επιβολής του νόμου και για τη δικαστική συνεργασία
            
            
               
                  Οι Συμπρόεδροι
               
               Chris JONES
               Stephen RYAN
               Bruno GENCARELLI
            
         
         
            (1)  Σύμφωνα με τον κανόνα 9 παράγραφος 2 του παραρτήματος 1 της συμφωνίας εμπορίου και συνεργασίας, η Γραμματεία καταγράφει κάθε απόφαση ή σύσταση με αύξοντα αριθμό και με αναφορά στην ημερομηνία έκδοσής της.